Om koebaai te sê – Dr. Christa van Staden
Gepubliseer op 2020-05-31 2020-06-02 deur Dr Christa van Staden
Manlief wou bedank dat ons huis toe kan gaan. Maar, sy hoofde het gevra dat hy aanbly. En aanbly maak sin. Wanneer gaan Qazaqstan sy grense oopmaak? Wanneer gaan Suid-Afrika sy grense oopmaak? Wanneer gaan vliegtuie internasionaal vlieg? Want dit gaan eers op vlak 1 gebeur. Wanneer gaan vlak 1 kom?
Ek gaan die musikale fonteine mis. Dit speel nie altyd. ie, maar wanneer dit doen, is dit hemels. En dan speel hulle ook Engelse liedjies. Kan jy glo? In 'n stad waar amper niemand my verstaan as ek Engels praat nie.
Maar o my genade, daar wag in Almaty iets lekkers. Vriende wat Afrikaans is, net soos ek.
Die taal wat ek die beste by my eie ma geleer het.
Die een waarin kleinseun gisteraand vir oupa laag vang. Niemand sien dit raak nie, oupa Facetime sonder hemp. En toe kom die stemmetjies wat sy ouma soos 'n heks laat lag. Skuus Towerinne, ek lag so as ek pret het. Want sien, die stemmetjie vra:
Die taal waarin ek my die beste kan uitdruk. Ek kan nie wag om die stad te gaan verken nie. Saam met 'n Afrikaanse vriendin.